ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670043878 

ขอความช่วยเหลือในการจัดเก็บขยะ บริเวณร้านแพล๊ตตินัม วูด จำกัด เลขที่ 527/4 ซอยกรุงเทพ-นนทบุรี 13 (ซอยไสวสุวรรณ) เขตบางซื่อ กรุงเทพมหานคร เนื่องจากผู้ร้องแจ้งว่าภายในซอยกรุงเทพ-นนทบุรี 13 (ซอยไสวสุวรรณ) ปกติแล้วจะมีเจ้าหน้าที่ลงพื้นที่จัดเก็บขยะเป็นประจำทุกวัน ในช่วงเวลาประมาณ 20.00 - 21.00 น. แต่ภายหลังเจ้าหน้าที่เว้นระยะห่างการเก็บขยะเป็นประมาณ 2-3วันจะมาเก็บขยะหนึ่งครั้ง ทำให้ประชาชนในพื้นที่นำถุงขยะออกมาทิ้งที่ บริเวณหน้าร้านแพล๊ตตินัม วูด จำกัด เป็นจำนวนมาก โดยจะเป็นถุงขยะมูลฝอย และเศษไม้จากการประกอบกิจการเฟอร์นิเจอร์มาวางทิ้งไว้ ซึ่งบริเวณพื้นที่ดังกล่าวเป็นพื้นที่ส่วนบุคคล มีถังขยะตั้งไว้ที่หน้าร้านซึ่งเป็นของทางร้านเอง และได้มีการติดป้ายประกาศเป็นพื้นที่ส่วนบุคคลห้ามทิ้งขยะแล้ว แต่ยังคงมีประชาชนในพื้นที่นำขยะมาทิ้งเช่นเดิม ส่งผลให้ผู้ร้องได้รับความเดือดร้อนเป็นอย่างมาก ประกอบกับผู้ร้องทราบข้อมูลมาจากประชาชนในพื้นที่ว่า " เคยมีประชาชนในพื้นที่ติดต่อไปแจ้งหน่วยงานให้ลงพื้นที่จัดเก็บขยะ (ไม่ทราบแน่ชัดว่าเป็นหน่วยงานใด) ซึ่งประชาชนในพื้นที่ได้รับทราบมาว่าทางเจ้าหน้าที่ไม่เข้าไปเก็บขยะในซอย ให้นำมากองรวมไว้ที่หน้าร้านดังกล่าว" (ข้อมูลตามผู้ร้องแจ้ง) จากกรณีดังกล่าวผู้ร้องได้รับความเดือดร้อนเป็นอย่างมาก ประสบปัญหามาประมาณ 2-3 เดือนแล้ว จึงประสงค์ให้หน่วยงานที่เกี่ยวข้องลงพื้นที่แก้ไขปัญหาโดยการลงพื้นที่จัดเก็บขยะเป็นประจำทุกวัน เพื่อบรรเทาความเดือดร้อนให้กับผู้ร้องต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata